# Boeing B-17 Flying Fortress

El Boeing B-17 va ser un bombarder estratègic utilitzat per les forces armades dels Estats Units d'Amèrica i d'altres països aliats durant la Segona Guerra Mundial. El B-17 va ser àmpliament utilitzat per l'USAAF en les missions de bombardeig diürn contra Alemanya.

## Desenvolupament
### Orígens

El 8 d'agost de 1934, l'Exèrcit dels Estats Units d'Amèrica (USAAC) va fer pública una proposta d'un bombarder multi-motor per substituir el Martin B-10. L'Air Corps buscava un bombarder capaç de reforçar les bases llunyanes de Hawaii, Panamà i Alaska. Es requeria que el disseny fos capaç de transportar una "càrrega útil de bombes" a una altura de 10.000 peus (3.048 m) amb una autonomia de 10 hores de vol. A més calia una velocitat punta almenys 200 milles/h (322 km/h). També volien, però no exigien, un abast de 2.000 milles (uns 3.200 km) i una velocitat punta de 250 milles/h (402 km/h).
Es presentaren tres models: el prototip del B-17 de Boeing, el Douglas DB-1 i el Martin Model 146. L'avaluació comparativa es va realitzar a l'aeròdrom de Wright Field a Dayton, Ohio.
El prototip del B-17, anomenat Model 299, va ser dissenyat per un equip d'enginyers lideratper E. Gifford Emery i Edward Curtis Wells i es va finançar amb recursos propis de Boeing. Combinava elements del bombarder experimental XB-15 i l'avió de transport Boeing 247. L'armament del B-17's consistia en 4.800 lliures de bombes (2.180 kg) en dues fileres disposades darrere la cabina de vol. Inicialment l'armament defensiu estava format per 5 metralladores de calibre 7,62 mm (0,30 polzades). La planta motriu estava formada per 4 motors radials Pratt & Whitney R-1690 "Hornet" cadascun produint 750 CV a 7000 peus.

## Especificacions (B-17G)

Dades de The Encyclopedia of World Aircraft
Característiques generals
* Tripulació: 10:Pilot, copilot, navegador, bombarder/artiller de proa, enginyer de vol/artiller de la torreta superior, operador de ràdio, 2 artillers laterals, artiller de la torreta ventral i artiller de cua.
* Longitud: 22,66 m
* Envergadura: 31,62 m
* Alçada: 5,82 m
* Superfície de l'ala 131,92 m²
* Perfil: NACA 0018 / NACA 0010
* Relació d'aspecte: 7,57
* Pes buit: 16.391 kg
* Pes carregat: 24.500 kg
* Pes màxim d'enlairament: 29.700 kg
* Motors: 4× motor radial amb turbo Wright R-1820-97 "Cyclone", 1.200 CV cada un
Rendiment
* Velocitat màxima: 249 nusos(462 km/h)
* Velocitat de creuer: 158 nusos (293 km/h)
* Abast: 1.738 milles nàutiques, 3,219 km amb 2.700 kg de bombes
* Sostre de servei: 10.850 m
* Ràtio d'ascens: 4,6 m/s
* Càrrega alar: 185,7 kg/m²
* Potència/pes: 150 W/kg
Armament
* Metralladores: 13 metralladores de calibre 12,7 mm M2 Browning en 8 torretes: frontal, ventral, dorsal, dorsal posterior, de cua i 2 laterals
* Bombes:
** Missions de curt abast (<640 km): 3.600 kg
** Missions de llarg abast (≈1.290 km): 2.000 kg
** Càrrega màxima: 7.800 kg

## Vídeo

* B-17 Flying Fortress Bombing Mission a military.com

## Referències

Notes:
* ↑ Yenne 2006, p. 8.
* ↑ Bowers 1976, p. 12.
* ↑ Tate 1998, p. 164
* ↑ Swanborough and Bowers 1963, p. 74
* ↑ Hess and Winchester Wings of Fame 1997, p. 41
* ↑ Bowers 1989, pp. 291–292
* ↑ Donald 1997, p. 155.
Bibliografia:
* Bowers, Peter M. Fortress in the Sky. Granada Hills, California: Sentry Books Inc., 1976. ISBN 0-913194-04-2.
* Donald, David. "Boeing Model 299 (B-17 Flying Fortress)." The Encyclopedia of World Aircraft. Etobicoke, Ontario, Canada: Prospero Books, 1997. ISBN 1-85605-375-X.
* Tate, Dr. James P. The Army and its Air Corps: Army Policy toward Aviation 1919–1941. Maxwell Air Force Base, Alabama: Air University Press, 1998. ISBN 1-4289-1257-6.
* Yenne, Bill. B-17 at War. St. Paul, Minnesota: Zenith Imprint, 2006. ISBN 0-7603-2522-7.